open-index/open-wikipedia-markdown huggingface dataset:
Terminoloģija

**Terminoloģija** ir mācība par terminiem un to lietošanu. Termins ir jēdziens un tā valodiskais apzīmējums. Specifiskiem jēdzieniem noteiktos laukos ir noteikti apzīmējumi, kas materiāli atspoguļo zināšanu sistēmas. Terminoloģija kā zinātnes nozare pēta, kā termini rodas un kāda ir to savstarpējā saistība.

Terminoloģija ir formāla zinātnes nozare, kas sistemātiski pēta jēdzienu apzīmēšanu vai veidošanu, kas raksturīgs vienam vai vairākiem laukiem vai cilvēka darbības jomām. Terminoloģijas teorija pamatojas uz jēdzieniem un virzās uz piemērotu termina definīcija. Tas tiek veikts, pētot un analizējot terminus kā daļu no jēdzieniskas sistēmas un veicinātu pareizu lietošanu. Pētniecība var notikt vienas valodas robežās vai aptvert vairākas valodas vienlaikus, kā arī tā var pētīt terminus dažādu nozaru ietvaros.

## Pārskats
Terminoloģija kā zinātne balstās uz saviem teorētiskajiem principiem un sastāv galvenokārt no šādiem aspektiem:
* nozarē vai darbības jomā lietoto jēdzienu un jēdzienu struktūru analīze;
* jēdzieniem atbilstošo terminu identificēšana;
* divvalodu vai daudzvalodu terminoloģijas gadījumā saistības noteikšana starp terminiem dažādās valodās;
* terminoloģijas sistematizācija datubāzēs;
* terminoloģijas datubāžu pārvaldīšana;
* jaunu terminu veidošana (terminrade).

## Terminoloģijas tipi
Var izšķirt divu veidu terminoloģiju:
* Speciālā terminoloģija, kas nodarbojas ar vienu terminu vai ierobežotu terminu skaitu
* Sistemātiskā terminoloģija, kas nodarbojas ar visiem terminiem noteiktā nozarē vai darbības jomā.
Speciālā terminoloģija dominē tulkotāju profesijā, kur noteiktu terminu (vai terminu grupas) tulkojums ir nepieciešams, lai ātri atrisinātu noteiktu tulkojuma problēmu.

## Terminoloģija kā zinātnes nozare
Kā zinātnes nozare terminoloģija ir saistīta ar tulkošanu un tādēļ bieži tiek pasniegta universitātē un tulkotāju skolās. Lieliem tulkošanas uzņēmumiem bieži vien ir terminoloģijas nodaļa vai arī tie lūdz tulkotājiem veikt terminoloģijas pētījumus.

## Tipoloģija
Terminoloģiju var definēt arī pēc konteksta, pētot terminus, kas saistīti ar noteiktu kontekstu. Šādi konteksti var būt:
* Militārā terminoloģija;
* Sporta terminoloģija;
* Reliģiskā terminoloģija;
* Zinātniskā terminoloģija;
* Tehniskā terminoloģija.

## Ārējās saites

* Latvijas Nacionālais terminoloģijas portāls
* Terminoloģijas portāls
2006. gada Zelta bumba

[thumb|2006. gada '''[Zelta bumbas** ieguvējs Fabio Kannavaro.]]

**2006. gada Zelta bumba*', ko pasniedz labākajam [[futbols|futbolistam]] Eiropā, pēc starptautiskas [[UEFA]] dalībvalstu sporta žurnālistu žūrijas lēmuma tika piešķirta [[Fabio Kannavaro]] .

Kannavaro bija piektais [[Itālija]]s spēlētājs pēc [[Omars Sivori|Omara Sivori]] ([[Zelta bumba 1961|1961]]), [[Džanni Rivera]]s ([[Zelta bumba 1969|1969]]), [[Paolo Rosi]] ([[Zelta bumba 1982|1982]]) un [[Roberto Badžo]] ([[Zelta bumba 1993|1993]]), kurš saņēmis šo balvu. Viņš bija arī piektais [[Madrides "Real" (futbols)|Madrides "Real"]] spēlētājs, kas šo balvu saņēmis. Bez viņa vēl [[Alfredo di Stefano]] ([[Zelta bumba 1957|1957]], [[Zelta bumba 1959|1959]]), [[Raimons Kopa]] ([[Zelta bumba 1958|1958]]), [[Luišs Figu]] ([[Zelta bumba 2000|2000]]) un [[Ronaldu]] ([[Zelta bumba 2002|2002]]).

== Balsojums ==


Bez minētajiem spēlētajiem vēl tika nosaukti, bet balsis neieguva 24 spēlētāji: [[Mihaels Ballaks]], [[Tims Kehils]], [[Džo Kols]], [[Gregorijs Kupē]], [[Krištianu Markess Gomess|Kriss]], [[Mamadu Diara]], [[Maikls Esjēns]], [[Sesks Fabregass]], [[Viljams Galā]], [[Stīvens Džerards]], [[Ludoviks Žulī]], [[Fabio Groso]], [[Klods Makelele]], [[Florāns Maluda]], [[Edisons Mendess]], [[Huans Romans Rikelme|Huans Rikelme]], [[Arjens Robens]], [[Veins Rūnijs]], [[Vilijs Sanjols]], [[Bastians Šveinšteigers]], [[Andrijs Ševčenko]], [[Lilians Tirāms]], [[Tjagu Mendešs]] un [[Fernando Torress]].

== Piezīmes ==


== Atsauces ==


== Ārējās saites ==
* [https://web.archive.org/web/20090319142513/http://www.francefootball.fr/FF/Ballon_Or_home.html *France Football'' oficiālā Ballon d'Or lapa]
Tornis (šahs)

100px|right

**Tornis** ir figūra šaha spēlē. Uzsākot partiju katram spēlētājam ir pa diviem torņiem, kas atrodas aiz bandiniekiem šaha galdiņa stūros. Torni un dāmu sauc par smagajām figūrām.

## Torņa gājieni
Tornis pārvietojas (un ņem pretinieka figūras) pa vertikālēm un horizontālēm uz visām pusēm līdz galdiņa malām vai tā ceļā esošām savām vai pretinieka figūrām. Vienu reizi partijas laikā, kopā ar karali, tornis var izdarīt specifisku gājienu, ko sauc par rokādi. Izdarot rokādi, sākuma pozīcijā stāvošu karali pārvietoto divus lauciņus pa labi vai kreisi, bet pārvietošanās virzienā stāvošais tornis tiek pārcelts tam pāri un nostājas blakus karalim pretējā pusē.

## Torņa vērtība
Parasti pieņem, ka torņa vērtība ir vienāda ar piecu bandinieku vai vieglās figūras un pusotra bandinieka vērtībai. Vērtības starpību starp torni un vieglo figūru sauc par *kvalitāti*. Divi torņi ir līdzvērtīgi dāmai. Līdzīgi laidnim, torņa vērtība pieaug atklātās pozīcijās.

## Torņu raksturojums

* Tornis ir spēcīga figūra, kas kopā ar savu karali viegli nomato pretinieka karali
* Divi torņi ātri ieliek matu arī bez sava karaļa palīdzības

## Notācija
Algebriskajā šaha notācijā torni apzīmē ar lielo T burtu.

## Ārējās saites
Kuldīgas Centra vidusskola

**Kuldīgas Centra vidusskola** ir vispārizglītojošā mācību iestāde Kuldīgā. 

Skola tika dibināta 1977. gada 1.septembrī ar nosaukumu Kuldīgas 3. vidusskola, tomēr 1997. gadā nosaukums tika mainīts.

## Direktori
Kopš skolas atvēršanas to vadījuši četri direktori:
* no 1977. līdz 1983. gadam — Dzidra Gaile 
* no 1983. līdz 1990. gadam — Ināra Kuršinska 
* no 1991. līdz 2002. gadam — Valdis Dainis Ribaks
* no 2002. līdz 2023. gadam — Brigita Freija
* no 2023. gada — Krists Felš-Milbergs

## Sports
2008. gada 19. janvārī pie Kuldīgas Centra vidusskolas tika atklāta Kuldīgas vieglatlētikas manēža. Līdz ar to tika būtiski atvieglota Kuldīgas Centra vidusskolas skolēnu iesaistīšana sporta aktivitātēs. Skolas nelielā sporta zāle nespēja vienlaicīgi uzņemt un nodarbināt pat vienu klasi. Ziemas laikā skolēniem bija jāmēro ceļš līdz netālajai Kuldīgas rajona sporta skolai, lai sportotu tur. Kuldīgas vieglatlētikas manēža sniedz nozīmīgu ieguldījumu sporta attīstīšanā skolā.

## Debates
Kopš 1995. gada skolā darbojas debašu klubs, kuru vada latviešu valodas un literatūras skolotāja, debašu kluba trenere Alda Urtāne.

## Atsauces

## Ārējās saites
* Kuldīgas Centra vidusskola
Matisons

**Matisons** var būt:

* Artūrs Matisons (dzimis 1985) — latviešu BMX riteņbraucējs;
* Augusts Matisons (1898—starp 1941. un 1944. gadu) — latviešu politiķis;
* Hermanis Matisons (1894—1932) — Latvijas šahists.

## Skatīt arī
* Matsons
Lielais meža raibenis

**Lielais meža raibenis** (*Argynnis paphia*) ir raibeņu dzimtas (*Nymphalidae*) suga, kas izplatīta Palearktikas ekozonā: mērenajā joslā Eiropā, Āzijā un Ziemeļāfrikā. Latvijā lielais meža raibenis ir bieži sastopama tauriņu suga. To var novērot lidojam jūlijā un augustā.

## Izskats
thumb|left|240px|No apakšas spārni ir zaļgani, turklāt uz aizmugurējiem spārniem ir nevis balti raibumi, bet svītras
thumb|left|240px|Mātītei uz priekšspārniem nav četru tumšo dzīslu
Lielais meža raibenis ir liels tauriņš, viens no lielākajiem Eiropas raibeņiem. Tēviņi ir nedaudz mazāki nekā mātītes. Tēviņa spārnu plētums ir 69—76 mm, bet mātītes 73—80 mm. Tēviņa spārni ir dziļi oranžā krāsā ar melniem raibumiem un četrām tumšām dzīslām spārnu virspusē, bet apakšpusē spārni, īpaši izteikti aizmugurējie spārni, ir zaļgani. Turklāt atšķirībā no citiem atraitnīšu raibeņiem to aizmugurējo spārnu apakšpuses ir nevis ar pērļbaltiem raibumiem, bet ar bālām, samērā platām svītrām. Tēviņam uz priekšējo spārnu virspuses starp pirmo un ceturto dzīslu ir zvīņas, kas izdala smaržu. Šī smarža pievilina mātītes un palīdz tām atšķirt partneri no citām raibeņu sugām.

Mātītes ir gaišākas, to spārni ir nedaudz noapaļoti, melnie raibumi lielāki, turklāt tām nav tumšo dzīslu. Kāpurs ir tumši brūns ar divām dzeltenām līnijām uz tā muguras, bet katrā pusē dzeltenajām līnijām savirknējušies sarkanbrūni, gari dzelkšņi.

## Ekoloģija
Pieaugušie tauriņi barojas ar dažādu ziedu nektāru, piemēram, kazeņu, dadžu ziedu un rudzupuķu nektāru. Lielais meža raibenis ir spēcīgs lidotājs, daudz ātrāks kā citi atraitnīšu raibeņi. To var redzēt paceļamies augstāk par koku galotnēm, lidojam lielā ātrumā. Tas vislabprātāk mājo retos, saulainos, sasusos lapukoku mežos, priekšroku dodot ozolu mežiem. Tomēr to var novērot arī skujkoku mežos.

Netipiski kopumā tauriņiem lielā meža raibeņa mātītes olas nedēj uz kāpuru barošanās augiem — vijolītēm, bet vienu vai divus metrus virs zemes koku mizas spraugās, kas savukārt atrodas virs vijolīšu augiem. Kad augustā no oliņām izšķiļas kāpuri, tie nekavējoties dodas ziemas miegā līdz pavasarim. Pamostoties tie krīt lejup un barojas ar vijolītēm, kas aug koka tuvumā. Galvenā to barība ir rivina vijolīte (*Viola riviniana*). Kāpuri parasti barojas nakts laikā, bet dienas laikā nolien nelielā attālumā no vijolītēm. Vēsā, bet saulainā laikā tos var novērot sauļojamies uz kritušām, sausām lapām. Kāpuri iekūņojas zemsedzē un jūnijā izlido jaunie tauriņi.

## Atsauces

## Ārējās saites
*Latvijas daba: Argynnis paphia
*Dabas foto: Lielais meža raibenis
*Lielais meža raibenis
*Lielais meža raibenis. Argynnis paphia. Silver-washed Fritillary
*Dziedava: Lielais meža raibenis
San Mames (1913)

***San Mames*** bija futbola stadions Bilbao, Basku Zemē, Spānijā. Tajā no 1913. līdz 2013. gadam savas mājas spēles aizvadīja klubs Bilbao "Athletic". Tā ietilpība slēgšanas brīdī bija 40&nbsp;000 vietu. 

Stadions tika atklāts . Savu nosaukumu stadions ieguvis pateicoties *San Mames* (Svētā Mamanta) baznīcai, kurai līdzās tas tika uzcelts. Mamants bija agrīnais kristietis, kuru romieši iemeta pie lauvām. Saistības ar baznīcu dēļ stadions tika dēvēts arī par *La Catedral*.

Tajā tika aizvadītas trīs 1982. gada FIFA Pasaules kausa grupu turnīra spēles. 2013. gadā tika atklāts jauns stadions ar tādu pašu nosaukumu. Atvadu spēle vecajā stadionā notika , tajā *Athletic* draudzības mačā tikās ar Biskajas provinces komandu. Nākamajās dienās sākās stadiona nojaukšana.

## Atsauces

## Ārējās saites

* Stadiona profils ''stadiumguide.com''
Gaisma (kinoteātris)

thumb|right|Kinoteātra "Gaisma" ieeja
**"Gaisma"** jeb ***3DCinema*** ir vienīgais kinoteātris Valmierā.

## Vēsture
To uzcēla 1951. gadā pēc arhitekta Borisa Ņesterjuka projekta un tā bija viena no pirmajām ēkām, ko uzcēla pēc Otrā pasaules kara. Tajā manāma pirmskara arhitektūras ietekme, kas tāpat  pārņēma  antīkās arhitektūras paraugus. Kinoteātra centrālā korpusa ieejas daļa uzsvērta ar taisnstūra ailu, kurā novietotas  kolonnas ar kompozītveida kapiteļiem.

Mūsdienās kinoteātrī ir zāle ar 152 sēdvietām. Filmas demonstrē digitālajā 2D un *[[Dolby3D]]* formātā ar *[[Dolby Surround 7.1|Dolby Digital 7.1]]* skaņu.

Tāpat kinoteātri izmanto kā telpu dažādu pasākumu norisei.

## Atsauces

## Ārējās saites
* Oficiālā mājaslapa
Alene

thumb|300px|Jersikas (Letijas) teritorijas variācijas 12.-13.gs. pēc dažādām vēstures kartēm.
[thumb|300px|Bīskapa Alberta 1213. gada līgums ar Zobenbrāļu ordeni par Letijas pilsnovadu apmaiņu. Ordenis ieguva varu pār Alenes pilnovadu (''castro alene''), bīskaps ieguva [Kokneses viduslaiku pils|Kokneses, Gerdenes, Nigastes, Mārcienas, Cesvaines pilis (no Polijas *Archiwum Główne Akt Dawnych*).]]
**Alene** bija latgaļu Jersikas valsts daļa, kas pieminēta 1211.gada Jersikas dalīšanas un 1213.gada zemju pārdales dokumentos. Uzskata, ka latgaļu zeme Alene ir atradusies Oliņkalnā (Mugurēvičs, 1977) vai vēlāko Dzērbenes un Piebalgas pilsnovadu teritorijā (Skutāns, 2002).

## Lokalizācija
Agrāk populārākā Alenes lokalizācija bija Oliņkalnā (Mugurēvičs, 1977), tomēr novietojot Aleni Oliņkalnā, bīskapa trešdaļa no Daugavas līdz Cēsīm zīmējās kā nedabiski izstiepta, 70 kilometru gara un apmēram 10 kilometrus plata josla, kas neatbilst faktiskajām novadu robežām (Skutāns, 2002). Oliņkalnā varbūt varētu meklēt 1211. gadā minēto Lepenes pili, kurai atrašanās vieta vēl līdz šim ir neskaidra. Alenes novads dalīšanas dokumentos minēts vienotā zemes nogabalā ar Autines novadu, ko pašlaik saista ar Cēsu apkārtni, bet pili - ar Priekuļu Sārumkalnu. Ja ziemeļos Autinei atrodas Idumeja, austrumos Tālava, rietumos Kokneses zemes, tad pareizais risinājums meklēt Aleni ir tikai dienvidaustrumos Dzērbenes un Piebalgas pilsnovadu teritorijā. Šis novads vienīgais savienoja Autini ar galvenajiem Jersikas īpašumiem Ērgļu un Madonas apkārtnē. 
Pēc 1211. gada Jersikas dalīšanas pārējās divas trešdaļas veido kompaktu teritoriju Madonas apkārtnē un gar Daugavas labo krastu. Tādā gadījumā šī bīskapa daļa sāktos no Asotes Krustpils apkārtnē, un caur Oliņkalnu-Lepeni stieptos līdz Ogres augštecei, kur atradās Bebernines pierobežas ciemi, veidojot visnotaļ reālas kultūrvēsturiskā reģiona robežas. Arī ordeņa daļa ar Cesvaini, Gerdeni (vēlāko Ļaudonas pilsnovadu), Negesti (vēlāko Ērgļu un Bērzaunes pilsnovadu) veido kompaktu reģionu. Tāpat arī bīskapa pirmajai daļai ar Autini (Sārumkalns) un Aleni jāveido kompakta teritorija, jo citādi Jersikai piederošā Autine paliktu atšķirta no galvenās teritorijas.

## Jersikas zemju dalīšana (1211.-1213.)
* 1211. gada rudenī Livonijas bīskaps un Zobenbrāļu ordenis sadalīja Jersikas ķēniņa zemes, pie kam Zobenbrāļu ordenis ieguva Cesvaini, Negesti, Zerdeni un Aleni, bet bīskaps Autīni, Asoti, Lepeni un daļu Bebernines. 
* 1213. gadā daļa Jersikas zemju tika apmainītas un Livonijas bīskaps atguva Cesvaini, Negesti, Zerdeni, Asoti, Lepeni, bet ordenim palika tikai Alene un Autīne.

## Atsauces
* Skutāns, G. Piebalgas novads 13.gadsimtā. No pagātnes caur šodienu… XI Piebalgas novada kultūras svētku zinātniskās konferences materiāli. Red. Jānis Polis, 2002., 37.-43.lpp.
Laipa (mākslas galerija)

**"Laipa"** ir mākslas galerija Valmierā. Tā darbojas kopš 1993. gada. Galerija izstāda dažādu mākslas stilu un dažādu mākslas veidu darbus.

## Ārējās saites
*
Jāņa Daliņa stadions

**Jāņa Daliņa stadions** ir atvērts vieglatlētikas un futbola stadions, kas atrodas Valmierā. To atklāja 1938. gadā. Stadions bija vajadzīgs, lai sarīkotu starptautiskas sacensības un tajā iekļūtu visi, kas vēlējās redzēt Latvijas tā laika slavenāko sportistu — valmierieti Jāni Daliņu. Viņš 1932. gadā Losandželosas olimpiskajās spēlēs izcīnīja sudraba medaļu un vairākkārt laboja pasaules rekordus soļošanā. Stadions Jāņa Daliņa vārdu ieguva trešās atmodas laikā. Šajā stadionā tika sarīkotas pirmās Trīszvaigžņu spēles un ik vasaru tajā tiek izcīnīta Valsts prezidenta balva vieglatlētikā.

Jāņa Daliņa stadionu pārvalda uzņēmums SIA "Valmieras Olimpiskais centrs". 2021. gada augustā tika pabeigta stadiona rekonstrukcija, kuras laikā tika veikti lielu uzlabojumu vieglatlētikas sacensību norisei, bet papildu uzlabojumi futbola sacensībām un UEFA sertifikācijai plānoti nākamajās kārtās.

## Atsauces

## Ārējās saites
*
Ziemeļu basku zeme

[right|thumb|[Basku zemes atrašanās vieta Eiropā]]
thumb|Zaļā krāsā - Ziemeļu basku zeme
**Ziemeļu basku zeme** (; , *Iparralde*) ir Francijas dienvidrietumu teritorija, kas tradicionāli ietilpst Basku zemes kultūrvēsturiskajā novadā.

## Ārējās saites
Yesterday

***Yesterday*** ir angļu grupas *[[The Beatles]]* dziesma no albuma *[[Help! (albums)|Help!]]*. Dziesma tika izdota 1965. gadā. Tā ir populāra dziesma arī mūsdienās ar vairāk nekā 2200 kaverversijām, kādu laiku tā arī bija dziesma ar visvairāk kaverversijām. Dziesmu latviešu valodā ar nosaukumu "Vakardiena" 1968. gadā ierakstījis Latvijas TV un radio estrādes un vieglās mūzikas orķestris kopā ar Zigfrīdu Račiņu.

## Atsauces
Misiņš (nozīmju atdalīšana)

**Misiņš** var būt:
* Misiņš — vara un cinka sakausējums
* Harijs Misiņš (1917 — 1984), latviešu aktieris, režisors.
* Augusts Ernests Misiņš (1863 — 1940), latviešu strēlnieku virsnieks, Latvijas armijas ģenerālis. 
* Jānis Misiņš (1862 — 1945), latviešu bibliotekārs, bibliogrāfs.
Deniss Bergkamps

**Deniss Nikolāss Marija Bergkamps** (; dzimis  Amsterdamā) ir bijušais Nīderlandes futbolists. Savu karjeru viņš aizvadīja ''Ajax'', ''Inter'' un ''Arsenal'' klubos un Nīderlandes izlasē. Bergkamps savas karjeras labākās spēles aizvadīja atvilktā uzbrucēja pozīcijā, kur viņš varēja pielietot savas taktiskās prasmes un negaidītās piespēles.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē. Viņš tiek atzīts arī par vienu no Anglijas Premjerlīgas visu laiku labākajiem spēlētājiem. 2007. gada viņš tika iekļauts Anglijas Futbola slavas zālē, kļūdams par pirmo un vienīgo Nīderlandes futbolistu, kas šo godu izpelnījies. Divas reizes viņš FIFA gada futbolista apbalvojumā ieņēmis trešo vietu.

## Aviofobija
Deniss Bergkamps ir plašāk zināms arī ar savām bailēm no lidošanas, kuras radās pēc tam, kad Nīderlandes izlase bija iesaistīta negadījumā 1994. gada Pasaules kausā, kas notika ASV. Nīderlandes izlase ceļoja kopā ar žurnālistu grupu, no kuriem viens izteica piezīmes par ilgo gaidīšanas laiku, izsakot varbūtību, ka lidmašīnā ir spridzeklis. Tas radīja paniku pasažieru vidū, it īpaši Bergkampam. Šis negadījums atgādināja viņam par lidmašīnas avāriju, kurā bojā gāja daudzi Surinamas izcelsmes Nīderlandes futbolisti, kad tie lidoja uz Surinamu. Kopš tā brīža Bergkampam ir bijusi nepatika pret pārlidojumiem. Šajā sakarā viņš tika iesaukts par Nelidojošo holandieti (*non-Flying Dutchman*), vārdu spēle angļu valodā no Klīstošais holandietis (*The Flying Dutchman*). Bieži vien viņš nevarēja pārstāvēt *Arsenal* klubu spēlēs ārpus Anglijas. Ja bija vajadzība, viņš brauca ar vilcienu vai personisko auto. Nogurdinošo ceļojumu uz Eiropu dēļ, bieži vien viņam nācās izlaist spēles viesos Eiropas klubu sacensībās.

## Sasniegumi
**Ajax**

* Eredivisie: 1989–90
* KNVB beker: 1986–87, 1992–93
* Eiropas Kausu ieguvēju kauss: 1986–87
* UEFA kauss: 1991–92

**Inter Milan**

* UEFA kauss: 1993–94

**Arsenal**

* Anglijas Premjerlīga: 1997–98, 2001–02, 2003–04
* FA kauss: 2001–02, 2002–03, 2004–05
* FA Community Shield: 1998, 2002, 2004

**Individuālie sasniegumi**

* Nīderlandes gada futbolists: 1991, 1992
* FIFA 100

## Atsauces

## Ārējās saites

* Bergkamp Tribute: The Non-Flying Dutchman
* FootballDatabase profils
* Walking in a Bergkamp Wonderland
* Profils 4thegame.com
* Bergkamps Football Heroes
* Bergkampa fanu lapa
Cīņas sports 2008. gada vasaras olimpiskajās spēlēs — grieķu-romiešu cīņa līdz 84 kg vīriešiem

2008. gada vasaras olimpisko spēļu **grieķu - romiešu cīņas sacīkstēs vīriešiem svara kategorijā līdz 84 kilogramiem** uzvaru izcīnīja Itālijas sportists Andrea Minguzi. Sacīkstes tika aizvadītas 14. augustā. Medaļu pasniegšanas ceremonijas laikā Zviedrijas sportists Ara Abrahamians protestējot pret, viņaprāt, negodīgo tiesāšanu sacīkšu pusfinālā, noņēma iegūto bronzas medaļu un nometa to zemē. Divas dienas vēlāk Starptautiskā Olimpiskā komiteja izlēma sodīt sportistu par nesportisku uzvedību un atņēma viņam izcīnīto bronzas medaļu.

## Medaļu ieguvēji

## Fināls

## 1. puse

## 2. puse

## "Pēdējās cerības" cīņas
Gribas brīvība

thumbnail|235px|Gribas brīvības taksonomija
**Gribas brīvība** jeb **brīva griba** (, ) ir spēja indivīdam brīvi veikt savu izvēli, zinot apstākļus un situāciju, tādā veidā pieņemot lēmumus un pārvaldot veiktās darbības. Tas ir gan filozofisks, gan teoloģisks jēdziens, kas līdz galam nav pilnīgi skaidrs. Tajā tiek spriests, vai pastāv attiecība starp brīvību un cēloņiem, tas ir, vai dabas likumi jau iepriekš nenosaka notikumu gaitu. Pastāv dažādi viedokļi par gribas brīvību. Gribas brīvība ir saistīta ar determinismu, kā arī tā kontrastē ar fatālismu. Gribas brīvības pētniekus iedala deterministos un nedeterministos. Atkarībā no tā, mainās arī gribas brīvības skaidrojums. Deterministi uzskata, ka gribas brīvību ietekmē ārējie apstākļi un iedarbība, savukārt indeterministi uzskata, ka tā ir patstāvīgas un patvaļīgas rīcības pašcēlonis. Gribas brīvība ir viens no brīvības veidiem, kuras pamatā ir diskusija par notiekošo procesu kārtību un to cēloņsakarībām.

Gribas brīvības jautājums vēsturiski skaidrots no mītu, kosmoloģijas, teoloģijas un filozofijas viedokļa, bet mūsdienās tas tiek apskatīts arī psiholoģijā, neiroloģijā un kvantu mehānikā.

## Gribas brīvība filozofijā
Jautājums par gribas brīvību galvenokārt tiek uzskatīts par filozofisku jēdzienu. Ideja par “brīvu gribu” tiek pretstatīta determinismam. Priekšstatu, ka šie abi jēdzieni ir saderīgi, sauc par savietojamību (arī svešvārdā par kompatibilismu) vai “mīksto determinismu”.

## Gribas brīvība reliģijā
Gribas brīvība ir jēdziens, kuru izmanto arī reliģijā. Tā tiek saistīta ar dievībām un to spēju ietekmēt notikumus. Rietumu pasaulē liela nozīmē gribas brīvības izpratnei ir kristietībai. Tā parādās arī islāmā un citās reliģijās. Gribas brīvība tiek skaidrota, kā cilvēku brīva pašnoteikšanās attiecībā pret dievu un dievišķo iepriekšnolemtību. Tā ir arī kā spēja izvēlēties starp labo un ļauno bez augstākas varas iejaukšanās.

## Morālā atbildība
Gribas brīvība tradicionāli tiek uzskatīta par sava veida varu, kā rezultātā tiek kontrolēta konkrēta indivīda izvēle un rīcība. Bet vienmēr ir bijis jautājums, cik lielā mērā šī izvēle un rīcība tiek iespaidota no sabiedrības. Vairākus gadsimtus gribas brīvības pamatojumā ir iesaistīta morālā atbildība. Mūsdienās morāles statuss mainās, un līdz ar to mainās arī gribas brīvības pamatojums.

## Atsauces

## Ārējās saites

* 
* 
* 
*
Staņa

**Staņa** var būt:

* Marta Staņa (1913—1972) — latviešu modernisma arhitekte, dizainere un skolotāja;
* Rastislavs Staņa (*Rastislav Staňa*; 1980) — slovāku hokeja vārtsargs;
* Vitauts Staņa (1955—2025) — Latvijas politiķis.
Mobilais aģents

**Mobilie aģenti** tehnoloģijas pamatideja ir uzdevumu risināšana (tā ir administrēšanas, datu vākšanas utt.) tieši uz lokāla datora, kas samazina līdz minimumam mijiedarbību starp administratoru un sistēmas mezgliem. Šī ir diezgan jauna tehnoloģija, tāpēc arī mobilo aģentu programmēšanas sistēmas būtiski atšķiras pēc realizācijas un arhitektūras. Šis atšķirības kavē ātro mobilo aģentu sistēmas ieviešanu.

Apakš mobiliem aģentiem izprot būtību, kas apvieno datus un kodu, un kas ir spējīga pārvietoties starp atšķirīgām izpildīšanas vidēm. Pateicoties tam mobiliem aģentiem ir virkne dažādu priekšrocību. Piemēram, tie var samazināt tīklu pārraidīšanas noslodzi, decentralizācija, augsta drošība un bojājumpiecietība.

## Aģentu īpašības
Dažas no aģentu īpašībām ir atslēgu īpašības — autonomija, mijiedarbība un mobilitāte:

* **Autonomija** — aģenti var izpildīt savus uzdevumus bez klienta un citu aģentu tiešas ietekmes.
* **Mijiedarbība** — nepieciešamos gadījumos aģenti mijiedarbojas ar citiem aģentiem vai cilvēkiem ar mērķi saņemt vai sniegt nepieciešamo palīdzību risinot uzdevumu.
* **Mobilitāte** — spēja pārvietoties starp dažādiem tīkla mezgliem izpildot uzdotu uzdevumu. Tie aģenti kam nav šis īpašības tiek nosaukti par statistiskiem.

Pastāv tāds uzskatts, ka šīs trīs īpašības visiem aģentiem ir obligātas, bet pārējas (piemēram, pielāgojamība, reaktivitāte un spēja apmācīties) nav obligātas.

## Mobilo aģentu izmantošana

### Uzdevumi, kuros var tikt izmantoti mobilie aģenti
* mobilie izrēķini (aģentu migrācija var tikt uzturēta ne tikai starp pastāvīgi pieslēgtiem tīklu mezgliem,bet arī starp mobilajām platformām, kas tiek pieslēgti pie pastāvīga tīkla uz kādiem laika sprīdim un iespējams pa kanāliem ar zemu ātrdarbību). Klient pieslēdzās pie pastāvīga tīkla uz īsu laika vienību ar mobilo platformu, nosūta aģentu uzdevuma risināšanai un atslēdzās; pēc tām klients pieslēdzās pie cita tīkla punkta un saņem aģenta darba rezultātu.

### Informācijas pārvaldes uzdevumi
* **Informācijas meklēšana.** Meklēšanas aģenti satur ziņas par dažādiem informācijas avotiem (iekļaujot informācijas tipu, piekļuves veidu pie šis informācijas, kā arī informāciju par avota drošību un datu precizitāti).
* **Informācijas apstrāde.** No visiem datiem, kas atnāk pie klienta, aģenti izvēlas tikai tos datus, kas varētu būt interesanti klientam. Tiek izmantoti kopīgi ar meklēšanas aģentiem, izpildot sākuma meklēšanu, un pēc tam atlasi.
* **Datu monitorings.** Paziņo lietotājam par izmaiņām dažādos datu avotos reālajā laikā (piemēram, mobilais aģents pārvietojas uz izskaitļošanas mezgli, uz kura atrodas datu avots. Tas ir efektīvāks nekā izmantot statistisko aģentu, kas aizsūta vaicājumu datu avotam).
* **Universāla piekļuve pie datiem.** Aģenti šeit ir, kā starpnieki lai strādātu ar dažādiem datu avotiem, kuriem ir ierīces lai mijiedarboties viens ar otro (piemēram, aģents izveido dažus jaunus aģentus, katrs no kuriem strādā ar savu datu avotu).

Kā aģentu izmantošanas piemēriem varētu būt informācijas meklēšana (datizrace, aģenti kas mijiedarbojas ar datu bāžu serveriem un datu noliktavām), elektroniskā tirdzniecība.
Tomska

**Tomska** () ir pilsēta Sibīrijas rietumos Tomas upes krastā. Krievijas Federācijas Tomskas apgabala administratīvais centrs.

Tomskā 2006. gadā dzīvoja 512 600 iedzīvotāju (32. vieta starp Krievijas pilsētām), bet aglomerācijā dzīvo apmēram 630 000 iedzīvotāju. Platība : 294 km2.

## Iedzīvotāji
**Tomskas iedzīvotāju skaits**

## Sadraudzības pilsētas
*  Mоnro (Mičigana, ASV)
*  Tbilisi (Gruzija)
*  Ulsana (Dienvidkoreja)
*  Novorosijska (Krievija), kopš 2008. gada.
*  Smoļenska (Krievija), kopš 2009. gada.

## Atsauces

## Ārējās saites

* Подробная карта Томской области
* Сайт города Томска
Frenks Zapa

**Frenks Vinsents Zapa** (; dzimis , miris ) bija amerikāņu komponists, ģitārists, dziedātājs, multiinstrumentālists, grupas līderis un ierakstu producents, kura darbība ieņem īpašu vietu 20. gadsimta mūzikas un kultūras vēsturē. Viņš tiek uzskatīts par vienu no oriģinālākajiem, intelektuāli provokatīvākajiem un ietekmīgākajiem sava laikmeta mūziķiem, jo apvienoja augstu muzikālo meistarību ar sociālu satīru, estētisku eksperimentu un konsekventi kritisku attieksmi pret populāro kultūru, politiku un masu medijiem. Frenka Zapas daiļrade izcēlās ar izteikti eklektisku un eksperimentālu pieeju, kurā tika sintezēti dažādi žanri un stili — rokmūzika, džeza un džezroka sintēzes, blūzs, avangarda mūzika, kā arī akadēmiskās (orķestra un kamermūzikas) tradīcijas. Viņš apzināti nojauca robežas starp tā dēvēto “augsto” un “populāro” mākslu, savos darbos izmantojot sarežģītas ritmiskās struktūras, netradicionālas harmonijas, neparastas formas un ietekmes no 20. gadsimta modernisma komponistiem. Zapas mūzika bieži bija stilistiski daudzslāņaina, apvienojot improvizāciju ar precīzi izstrādātām partitūrām un konceptuāli vienotiem albumiem.

Zapa sevi apliecināja vienlaikus kā komponists, izpildītājs un domātājs. Kā komponists viņš radīja simtiem skaņdarbu dažādos formātos — no roka dziesmām līdz simfoniskiem un kameransambļu darbiem. Kā izpildītājs viņš bija virtuozs ģitārists un prasīgs ansambļu vadītājs, īpaši saistībā ar grupu *[[The Mothers of Invention]]*, savukārt kā producents viņš attīstīja inovatīvu studijas darba estētiku. Publiskajā telpā Zapa iemiesoja kultūras ikonas un sabiedrības kritiķa tēlu, aktīvi aizstāvot vārda brīvību un konsekventi apstrīdot dominējošas normas un gaumes standartus. Šī daudzdimensionālā radošā un intelektuālā darbība nodrošināja Frenkam Zapam noturīgu un ietekmīgu vietu pasaules mūzikas un kultūras vēsturē.

## Ārējās saites
Boixos Nois

***Boixos Nois*** ir ultraradikāls, vardarbīgs FC Barcelona fanklubs. Grupējumam ir izvēlēts šāds nosaukums, jo katalāņu valodā "*Boixos Nois*" nozīmē - "Trakie zēni", turklāt, tā pirmsākumi ir meklējami Barselonas rajonā - Bojšeresā. Lai vēl vairāk uzsvērtu savu agresivitāti, par fankluba simbolu ir izvēlēts zobus atņirdzis buldogs. *Boixos Nois* radās 1981. gadā, veiksmīgi apvienojoties vairākiem fanklubiem, kurus, neatkarīgi piederībai kādam no politiskajiem spārniem, vienoja Katalonijas separātisma ideja. Tiek lēsts, ka tā biedru skaits pārsniedz tūkstoti. Par tradicionāli niknākajiem *Boixos Nois* pretiniekiem tiek uzskatīts Madrides "Real" grupējums - *[[Ultras Sur]]* un mazākā mērā *[[R.C.D. Espanyol]]* - *[[Brigadas Blanquiazules]]*.
Gāršas samtenis

**Gāršas samtenis** (*Lopinga achine*) ir raibeņu dzimtas (*Nymphalidae*) Latvijā dzīvojoša tauriņu suga. Lai arī kopumā gāršas samtenim ir plašs izplatības areāls, aptverot Eirāzijas mēreno joslu, tas ir reti novērojams tauriņš un tā galvenais izplatības areāls ir Centrāleiropa un Austrumeiropa. Gāršas samteņa izplatība sākas Eiropas rietumos, bet tas nav sastopams Atlantijas okeāna krastā un Vidusjūras krastā, arī Spānijā tas, iespējams, mājo tikai Biskajas provincē. Ziemeļos izplatība sasniedz Somijas dienvidus, bet uz austrumiem pāri Centrālāzijas ziemeļu daļai līdz Korejai un Japānai.

Latvijā gāršas samtenis ir sastopams visā teritorijā: vietām, reti, bet atsevišķās vietās visai bieži, piemēram, Ķemeros, Tērvetē un Vilcē. To var novērot skrajmežos, mežmalās, gar ceļiem un stigām, galvenokārt jauktos mežos. Gāršas samtenis ir īpaši aizsargājama tauriņu suga un ir iekļauts Latvijas Sarkanajā grāmatā.

## Morfoloģija
thumb|left|240px|Spārni ir brūni gan no virspuses, gan apakšpuses ar dekoratīvām actiņām
Gāršas samtenis ir vidēji liels dienas tauriņš, kura spārnu plētums ir 42—52 mm. Tā spārni gan no virspuses, gan apakšpuses ir brūni vai pelēkbrūni, ar dekoratīvām, samērā lielām, gredzenveida actiņām un gaišu maliņu. Virspusē gredzens ir dzeltens vai oranždzeltens ar melnu aci vidū. No apakšas aizmugurējo spārnu acis ir īpaši lielas un to vidū ir vēl balts punkts. Skaitā tās ir 5—6 uz katra spārna un izvietotas rindā gar spārnu malām. No apakšas gan uz priekšspārniem, gan aizmugurējiem spārniem ir arī krēmbalts laukums, kas atdala actiņas no pārējās spārnu daļas. Kāpurs ir gaiši zaļš ar baltu garenjoslu katrā sānā ķermeņa apakšdaļā, arī uz muguras ir vairākas blāvas garenjoslas. Ķermeni un galvu sedz īss, rets matojums.

(MHNT) Lopinga achine - Łapajówka Poland - male dorsal.jpg| *Lopinga achine* ♂   	
(MHNT) Lopinga achine - Łapajówka Poland - male ventral.jpg| *Lopinga achine* ♂   △ 	 


## Ekoloģija
Gāršas samteņi sastopami zāļainās, ar graudzālēm bagātās mežmalās līdz 1500 metriem virs jūras līmeņa. Pieaugušiem tauriņiem barošanās ieradumi atkarībā no dzimuma ir atšķirīgi. Tēviņi barojas pa vienam vai nelielās grupās, izvēloties minerālvielām bagātas, mitras augsnes, izsīkušas, bet joprojām mitras upju gultnes, dubļus, arī augsni, kas piesūkusies ar kūts vircu. Mātītes ir tramīgākas un parasti uzturas pa vienai. Tās barojas ar laputu izdalījumiem uz augu lapām vai pumpuriem dažādos kokos. Kāpuri barojas ar dažādām graudzālēm un grīšļiem, bet to iecienītīe augi var būt dažādi atkarībā no izplatības areāla. Piemēram, Zviedrijā 85% no barībai izvēlētajiem augiem ir kalnu grīšļi (*Carex montana*).

Gāršas samteņu tauriņus lidojam var novērot jūnijā un jūlijā. Mātīte olas izdēj uz graudzāļu lapām, izvēloties noēnotas vietas zem krūmiem vai kokiem. Kāpuri izšķiļas jūlija vidū. Tie līdz rudenim barojas un tad ieņem piemērotu vietu, lai pārziemotu. Pavasarī, kad paliek silts, tie atmostas un atsāk baroties, iekūņojoties maija beigās.

## Atsauces

## Ārējās saites

*Dziedava: Gāršas samtenis
*Dabas foto: Gāršas samtenis
*Woodland Brown
Bnei Aiša

**Bnei Aiša** () ir pilsēta Izraēlas centrālajā daļā. 

Pilsētas nosaukums ir radies no rabīna Akivas Josefa Šlecingera vārda akronīma — ‘Aiša dēli’. Šobrīd pilsētā dzīvo vairāk kā 7000 iedzīvotāju. Pirms Izraēlas valsts izveidošanas šeit atradās Lielbritānijas militārā bāze. Piecdesmito gadu sākumā šeit tika izveidota tranzītnometne ebrejiem no Jemenas, bet 1957. gada 7. oktobrī tika izveidota Bnei Aišas nometne. Kad Padomju Savienība ebrejiem atļāva izbraukt uz Izraēlu, šeit radās liela šo izceļotāju kopiena. Tikai 1981. gadā Bnei Aiša ieguva pašvaldības tiesības. Pašvaldībā darbojas 2 sākumskolas, bibliotēka, jauniešu klubs un citi interešu klubi. No Lielbritānijas valdīšanas laikiem šeit ir palikuši divi ūdenstorņi, kas atrodas pilsētas ziemeļos. Kopš 2000. gada 8.decembra Tukums ir Bnei Aišas sadraudzības pilsēta Latvijā.

## Ārējās saites
ANO sekretariāts

[thumb|[Pans Kimuns, Apvienoto Nāciju Organizācijas ģenerālsekretārs kopš 2007. gada 1. janvāra.]]
**ANO sekretariāts** ir Apvienoto Nāciju Organizācijas civilais dienests un administratīvi tehniskā institūcija. Tas darbojas ANO galvenajā mītnē Ņujorkā. Tā funkcijās ietilpst tulkošana, projektu sagatavošana, protokolēšana, informācijas nodrošināšana delegātiem un Apvienoto Nāciju lēmumu noformēšana.
Zīdainis

thumb|235px|Cilvēka mazulis

**Zīdainis**, arī **mazulis**, ir termins, kurš tiek attiecināts uz bērniem, kuri ir agrīnā dzīves posmā un uzturā lieto mātes pienu vai tā aizstājējus, piemēram, mākslīgo piena maisījumu (mātes piens vai mākslīgais piena maisījums nodrošina visus nepieciešamos uzturvielu elementus pirmajos sešos dzīves mēnešos, un zīdīšana var turpināties kā papildu barošana līdz pat divu gadu vecumam vai ilgāk). Šis periods parasti aptver bērna pirmos 12 mēnešus, lai gan dažreiz par zīdaini tiek uzskatīts arī bērns līdz aptuveni divu gadu vecumam, ja viņš turpina baroties ar mātes pienu.

Jaundzimušais ir specifiskāks termins, kas attiecas uz zīdaini pirmajās dzīves nedēļās, parasti līdz 28 dienu vecumam. Šajā posmā bērnam ir nepieciešama īpaša aprūpe un uzmanība, jo viņš vēl pielāgojas dzīvei ārpus mātes ķermeņa. Jaundzimušajiem ir raksturīgas vairākas unikālas fizioloģiskas īpašības un vajadzības, piemēram, bieža ēdināšana, jutīgums pret apkārtējās vides temperatūras svārstībām, kā arī lielāka jutība pret infekcijām. Fiziskajā ziņā zīdaiņi iziet cauri vairākiem attīstības posmiem, piemēram, no spējas pacelt galvu un veidot acu kontaktu līdz ripošanai, sēdēšanai, rāpošanai un, beigu beigās, staigāšanai. Līdztekus šiem fiziskajiem sasniegumiem, attīstās arī smadzenes, ļaujot zīdainim pakāpeniski atpazīt vecāku balsis, sejas izteiksmes un izprast vienkāršas komandas vai žestus. Sensorā attīstība, piemēram, redze, dzirde, garša, oža un tauste, arī strauji progresē pirmajos dzīves mēnešos.

Zīdaiņa attīstības laikā notiek straujas izmaiņas gan fiziskajā, gan kognitīvajā jomā. Šajā periodā zīdainis iemācās kontrolēt savu ķermeni, sākot no vienkāršiem refleksiem līdz sarežģītākām kustībām, kā arī attīstās viņa spēja mijiedarboties ar apkārtējo pasauli, komunicēt ar vecākiem un citiem cilvēkiem, kā arī izzināt savu apkārtni. Zīdaiņa vecuma posms ir izšķiroši svarīgs bērna attīstībai, jo tajā tiek ielikti pamati turpmākajai fiziskajai, emocionālajai un intelektuālajai attīstībai.

## Skatīt arī
* Zīdīšana
* Radio aukle

## Ārējās saites
* Zīdainis | Medicīnas termins
Auces novads

**Auces novads** bija pašvaldība Zemgalē. Robežojās ar Saldus, Brocēnu, Dobeles un Tērvetes novadiem, kā arī Lietuvas Šauļu apriņķi.  2021. gadā to iekļāva Dobeles novadā.

## Daba

## Vēsture

## Teritoriālais iedalījums
Novadā bija apvienoti bijušā Dobeles rajona Auces pilsēta un Vecauces, Bēnes, Īles, Lielauces, Ukru un Vītiņu pagasti.

### Apdzīvotās vietas

## Iedzīvotāji
### Etniskais sastāvs

## Pašvaldība
right|200px|thumb|Auces novada dome

## Tautsaimniecība

## Izglītība
right|200px|thumb|Auces vidusskola

## Sports
right|200px|thumb|Auces hipodroms

## Kultūra
right|200px|thumb|Auces mūzikas skola

## Reliģija

## Ievērojami novadnieki
* Oskars Stīga (1894—1938), latviešu strēlnieks, vēlāk PSRS militārās spiegošanas pārvaldes darbinieks.

## Ievērojamas vietas

## Attēlu galerija

## Atsauces

## Ārējās saites
*
Parapsiholoģija

thumb|Krāpnieks Bugets (1840—1901) nosēdējis gadu cietumā
thumb|Pētnieks Radins analizējis Metzegera "Ganzfelda metodes" rezultātus
thumb|Sākotnējos parapsiholoģijas pētījumos tika izmantotas tā sauktās Zēnera kartes.
thumb|Bērnu pārdzimšanas atmiņu pētnieks akadēmiķis un psihiatrs Džims Takers

**Parapsiholoģija** ( (*para*) — 'blakus' + psiholoģija) ir disciplīna, kurā, izmantojot zinātniskas metodes, tiek apkopota, sistematizēta un analizēta informācija par paranormālām parādībām, piemēram, par psihokinēzi, gaišredzību, telepātiju, pārmiesošanos, saskarsmi ar mājdzīvniekiem (piemēram, Rūperts Šeldreiks) un citām lietām. Šādi pētījumi tiek veikti privātās laboratorijās, lai gan ir arī dažas universitātes, kas ar to nodarbojušās, bet to skaits samazinās. Vairums zinātnieku parapsiholoģiju uzskata par pseidozinātni.

## Kontraversija
Ap 1889. gadu vācu filozofs Makss Dessoā (*Max Dessoir*) ieviesa jēdzienu — parapsiholoģija un kopš tā laika pētīt paranormālās parādības ir bijusi zinātniekiem un akadēmiķiem strīdīga nodarbība. Ir zinātnieki, kas, lietojot zinātniskas metodes, pierādījuši vairāku parapsiholoģisko parādību neapšaubāmo eksistenci. Citi ar zinātniskām metodēm pierāda to pašu dabas fenomenu neeksistenci un apraksta pētnieku kompetenci un motivāciju.

Vairāki fiziķi, kā piemēram, Nobela prēmijas laureāts Braiens Džozefsons, kritizē "dogmatiskos" akadēmiķus par nespēju domāt un spriest par lietām ārpus viņu pieņemtās izpētes un doktrīnas robežām.

Savukārt zinātniskie skeptiķi kritizē parapsiholoģiju kā pretrunīgu labi pamatotiem zinātnes principiem. Piemēram, bijušais iluzionists Džeimss Randi ir demonstrējis, ka burvju triki var simulēt vai atkārtot dažādas par parapsiholoģiskām uzskatītas parādības.

## Skatīt arī
* Konstantīns Raudive
* Paranormāla parādība
* Pseidozinātne

## Atsauces

## Ārējās saites

* Anglijas psihisko parādību pētniecības biedrība
* Amerikas psihisko parādību pētnicības biedrība
* Starptautiskā organizācija — "Remote Viewing"
* Pētnieka Radina mājaslapa
* Rainas laboratorijas mājaslapa
* Biologa Ruperta Šeldreika mājaslapa
Prāta filozofija

[thumb|175px|Smadzeņu frenoloģiskā kartēšana. [Frenoloģija bija viens no pirmajiem veidiem noskaidrot, kā īsti darbojas smadzenes]]

**Prāta filozofija** ir filozofijas nozare, kurā tiek pētīta prāta daba, garīgie notikumi, garīgās funkcijas, garīgās īpašības, apziņa un to saistība ar fizikālo ķermeni, galvenokārt ar smadzenēm. Gara-miesas problēma, tas ir, apziņas saistība ar ķermeni, ir centrālais apskates objekts prāta filozofijā, lai gan tiek apskatītas arī citas problēmas, kas nav sakarā ar ķermeni.

## Atsauces un piezīmes
Tomass Gravesens

**Tomass Gravesens** (; dzimis ) ir bijušais Dānijas futbolists, kurš spēlēja pussarga pozīcijā. Savu karjeru viņš aizvadīja Hamburg, Liverpūles "Everton", Madrides "Real" un Glāzgovas "Celtic" klubos. Par savu aiziešanu no sporta viņš paziņoja 2009. gada 27. janvārī.

## Sasniegumi
**Celtic**

* Skotijas Premjerlīga: 2006–07
* Skotijas kauss: 2006–07

## Atsauces

## Ārējās saites
Spānijas autonomie apgabali

**Spānijas autonomie apgabali** () ir Spānijas Karalistes pirmā līmeņa politiskais iedalījums, kas izveidots saskaņā ar Spānijas konstitūciju. Konstitūcijas otrais pants atzīst visu "reģionu un tautību" tiesības uz pašpārvaldi un pasludina "Spānijas nācijas nesaraujamo vienotību."

Spānija ir sadalīta 17 autonomos apgabalos. Šīs reģionālās valdības ir atbildīgas par skolām, izglītību, veselības aprūpi, sociālo nodrošinājumu, kultūru, pilsētu un lauku attīstību, un dažos apgabalos, policiju. Ir arī divas autonomas pilsētas. Kopumā, saskaņā ar autonomiju sistēmu, Spānija tiek uzskatīta par "ārkārtīgi decentralizētu valsti", ar centrālo valdību, kas veido tikai 18% no valsts izdevumiem.

## Autonomie apgabali

## Autonomās pilsētas

## Atsauces

## Ārējās saites
Rinuss Mihelss

**Marinuss "Rinuss" Jakobs Hendriks Mihelss** (;  — ) bija Nīderlandes futbolists un futbola treneris. Visu savu spēlētāja karjeru viņš pavadīja Amsterdamas "Ajax" klubā, kuru viņš vēlāk arī trenēja. Viņš bija arī Nīderlandes futbola izlases spēlētājs un treneris.

Mihelss plašāk ir zināms ar saviem sasniegumam kā trenerim. Viņš ar Amsterdamas "Ajax" ir uzvarējis Eiropas kausā un ar FC Barcelona Spānijas līgā, četrus termiņus aizvadījis Nīderlandes izlasē, ar kuru viņš sasniedza finālu 1974. gada Pasaules kausā un uzvarēja 1988. gada Eiropas čempionātā. Viņam piedēvē futbola taktikas "totālais futbols" ieviešanu 1970. gados. FIFA 1999. gadā nosauca viņu par "gadsimta treneri".

## Atsauces

## Ārējās saites

* Svena Gorana Eriksona veltījums Rinusam Mihelsam (2005. gada 3. marts)
* Nīderlandes izlases kopsavilkums par vadītājām spēlēm
* Rinusa Mihelsa fanu lapa
Vitrāža

[thumb|250px|Vitrāža [Kanterberijas katedrālē]]
[thumb|250px|Vitrāža [Carlo Roccella.]]
**Vitrāža** ( — stiklojums, no  — stikls) ir no krāsainiem stikla gabaliem veidota glezna vai ornamentālā kompozīcija.

## Ārējās saites
* Rīgas Vitrāžas. Latvijas Mākslinieku savienības biedru Eilas Vikmanes un Oleksija Krasnova mājas lapa
Veiss

**Veiss** (, *Weis(s)* — 'balts' vai 'zināt'; sieviešu dzimtē Veisa) ir vācu cilmes uzvārds. Cilvēki ar šo uzvārdu:

* Aleksandrs Veiss (1918—1985) — latviešu ķīmiķis;
* Aleksandrs Valdemārs Veiss (1889—1944) — latviešu sportists un virsnieks;
* Dāvids Veiss (1879—1961) — latviešu sportists un virsnieks;
* Glens Veiss (*Glenn Weiss*; 1961) — ASV televīzijas producents un režisors;
* Konstantīns fon Veiss (*Constantin von Weiß*; 1877—1959) — baltvācu virsnieks, Pirmā pasaules un Igaunijas atbrīvošanas kara dalībnieks;
* Makss Veiss (*Max Weiß*; 1857—1927) — austriešu šahists;
* Otomārs Veiss (*Ottmar Weiss*; 1861—1942) — austriešu šaha problēmists;
* Pēteris Veiss (*Peter Weiss*; 1916—1982) — vācu rakstnieks;
* Silviuss Leopolds Veiss (*Sylvius Leopold Weiss*; 1687—1750) — vācu komponists un lautists;
* Stīvens Veiss (*Stephen Weiss*; 1983) — kanādiešu hokejists;
* Vladimīrs Veiss (*Vladimír Weiss*; 1964) — slovāku futbola treneris, futbolists;
* Vladimīrs Veiss (*Vladimír Weiss*; 1989) — slovāku futbolists;
* Voldemārs Veiss (1899—1944) — latviešu virsnieks.
Galisija

**Galisija** (, ) ir autonoms apgabals un vēsturisks novads Spānijas ziemeļrietumos. Tas ir viens no septiņpadsmit autonomajiem apgabaliem, kā arī viens no astoņiem, kuriem piešķirts nācijas nosaukums. Robežojas ar Portugāli dienvidos, ar Kastīliju un Leonu un Astūriju austrumos. To rietumos un ziemeļos apskalo Atlantijas okeāns. Krasta līnijas kopējais garums ir 1660 km, iekļaujot piecas Galisijai piederošās salas Atlantijas okeānā. 

Apgabala kopējā platība ir 29 574 km², pēc 2015. gada datiem apgabalā dzīvo 2 734 915 iedzīvotāji. Pēc šī rādītāja tā ir septītais lielākais Spānijas autonomais apgabals. Kopējā platība ir  km², tā ir septītā lielākā Spānijas province pēc platības (5,8% no kopējās Spānijas teritorijas).

Galisija administratīvi sīkāk dalās četrās provincēs: Akoruņas province, Lugo province, Ourenses province un Pontevedras province. Administratīvais centrs ir Santjago de Kompostela, bet lielākā pilsēta ir Bigo, nākamās lielākās pilsētas ir Akoruņa, Ourense un Lugo.

## Etimoloģija
Galisijas nosaukums radies no latīņu vārda *Gallaecia,* kā senatnē sauca ķeltu cilti, kas dzīvojusi šajā teritorijā.

## Vēsture
2. gadsimtā pirms mūsu ēras uz tagadējo Galisiju atnāca romiešu leģioni. Nedaudzie saglabājušies Romas impērijas laika  pieminekļi ir Lugo aizsargmūris, romiešu tilts un Herkulesa tornis. Tornis ir vienīgā romiešu bāka pasaulē, kas saglabājusies līdz mūsdienām.

No 5. līdz 6. gadsimtam mūsdienu Galisijas teritorijā, bijušās svēbu valsts vietā, atradās Galisijas Karaliste. Sākotnēji tā bija viena no Astūrijas Karalistes provincēm.

9. gadsimta sākumā mūsdienu Galisijas galvaspilsētā Santjago de Kompostelā atklāja Apustuļa Jēkaba apbedījuma vietu. Pateicoties šim faktam, pilsēta kļuva par vienu no trīs svētajām pilsētām. Miljoniem svētceļnieku no visas Eiropas devās svētceļojumos, lai to apskatītu. Izveidojās vairākus simtus kilometrus garais Svētā Jēkaba ceļš. Grūtā un ilgā ceļa mērķis bija sasniegt Santjago de Kompostelas katedrāli. Mūsdienās ir izveidojušies vēl daudzi citi svētceļnieku maršruti, tomēr pats senākais un interesantākais ir Franču ceļš, kas sākas Francijā un stiepjas cauri visiem Spānijas ziemeļu rajoniem.

## Skatīt arī
* Galisijas Karaliste

## Ārējās saites
Baleāru Salas

**Baleāru Salas** (, ) ir viens no septiņpadsmit Spānijas autonomajiem apgabaliem, kā arī province, kas atrodas tāda paša nosaukuma arhipelāgā Vidusjūras rietumos. Baleāru Salas ir viens no astoņiem apgabaliem, kuriem ir piešķirts "nācijas" nosaukums. Četras lielākās salas arhipelāgā ir Maļorka, Menorka, Ivisa un Formentera. Baleāru Salu administratīvais centrs un lielākā pilsēta ir Palma. 

Apgabala kopējā platība ir 4992 km², pēc 2015. gada datiem apgabalā dzīvo 1 124 744 iedzīvotāji. Pēc platības tas ir Spānijas vismazākais apgabals.

## Ārējās saites
Jubileja

**Jubileja** jeb **gadadiena** ir diena, kurā piemin kādu notikumu, kas tai pašā datumā noticis kādā no iepriekšējiem gadiem. Diena, kurā atzīmē garāku (cilvēka) dzīves vai darbības, kā arī (uzņēmuma, organizācijas u.tml.) pastāvēšanas posmu; arī attiecīgās svinības, piemēram, 50 gadu jubileja, radošā darba jubileja.
Estremadura

**Estremadura** () ir viens no Spānijas septiņpadsmit autonomajiem apgabaliem. Apgabals atrodas valsts dienvidrietumu daļā. Estremadura robežojas ar Kastīliju un Leonu ziemeļos, ar Kastīliju-Lamanču austrumos, ar Andalūziju dienvidos, kā arī tā robežojas ar Portugāli rietumos. Estremaduras autonomā apgabala administratīvais centrs un lielākā pilsēta ir Merida.

Apgabala kopējā platība ir 41 634 km², pēc 2015. gada datiem apgabalā dzīvo 1 091 591 iedzīvotāji. Pēc platības tas ir Spānijas piektais lielākais autonomais apgabals. Pēc iedzīvotāju skaita tas ir divpadsmitais lielākais Spānijas autonomais apgabals.

Administratīvi Estremadura sīkāk iedalās divās provincēs: Kaseresas provincē un Badahosas provincē.

## Ārējās saites

*  Estremaduras autonomā apgabala oficiālā mājas lapa
Zibenskarš

thumb|200px|alt=A medium field gray German tank advancing through a field surrounded by German soldiers in field gray uniforms.|Zibenskaram raksturīga aina, kurā redzama mobilu sauszemes spēku un bruņutehnikas sadarbība kaujas laukā
**Zibenskarš** () ir kara vešanas teorija, kuras pamatā ir mehanizētu un mobilu vienību koncentrēšana vairākos frontes iecirkņos ar mērķi iegūt skaitlisku pārsvaru pār pretinieku frontes iecirkni, lai pēc tam straujā uzbrukumā ielauztos pēc iespējas dziļāk pretinieka teritorijā, mazāk rūpējoties par saviem flangiem, tomēr, uzbrukumam attīstoties, triecienvienībām sekoja vienības, kas ieņēma pozīcijas, lai nostiprinātu iegūto placdarmu. 

Taktiskā līmenī raksturīga spīļu veidošana ar mērķi apņemt pretinieka vienības un tās ielenkt, kas pēc tam ļāva tās novājināt un iznīcināt vai saņemt gūstā. Stratēģiskā līmenī bija iespējams iztikt ar salīdzinoši ierobežotiem resursiem, jo nebija jāiesaistās pozīciju karā, kur noteicošā loma bija dzīvā spēka un tehnikas attiecībai. Turklāt stratēģiski bija ļoti svarīgi apsteigt pretinieku, respektīvi, nedrīkstēja pieļaut mobilizācijas uzsākšanu vai tās pabeigšanu. Zibenskara teoriju izmantoja Trešais reihs Otrā pasaules kara laikā.

## Ārējās saites
Kastīlija-Lamanča

**Kastīlija-Lamanča** () ir viens no Spānijas septiņpadsmit autonomajiem apgabaliem un vēsturisks novads, kas atrodas valsts centrālajā daļā. Apgabals robežojas ar  Madridi un Kastīliju un Leonu ziemeļrietumos, ar Aragonu ziemeļaustrumos, ar Valensijas apgabalu austrumos, ar Mursijas reģionu dienvidaustrumos, ar Andalūziju dienvidos un ar Estremaduru rietumos. Kastīlijas-Lamančas administratīvais centrs ir Toledo, bet lielākā pilsēta ir Alvasete.

Apgabala kopējā platība ir 79 463 km², pēc 2014. gada datiem apgabalā dzīvo 2 078 611 iedzīvotāji. Pēc platības tas ir trešais lielākais Spānijas apgabals. Pēc iedzīvotāju skaita tas ir devītais lielākais Spānijas apgabals.

Administratīvi Kastīlijas-Lamančas apgabals ir sīkāk sadalīts piecās provincēs: Sjudadrealas provincē, Albasetes provincē, Kvenkas provincē, Gvadalaharas provincē un Toledo provincē.

## Ārējās saites
Kantabrija

**Kantabrija** () ir viens no Spānijas autonomajiem apgabaliem, kā arī province un vēsturisks novads. Atrodas valsts ziemeļu daļā pie Biskajas līča. Kantabrija robežojas ar Basku Zemi austrumos, ar Kastīliju un Leonu dienvidos un ar Astūriju rietumos. Kantabrijas autonomā apgabala administratīvais centrs un lielākā pilsēta ir Santandera.

Apgabala kopējā platība ir 5 321 km², pēc 2014. gada datiem apgabalā dzīvo 588 656 iedzīvotāji. Pēc platības tas ir Spānijas piecpadsmitais lielākais autonomais apgabals. Pēc iedzīvotāju skaita tas ir sešpadsmitais lielākais Spānijas autonomais apgabals.

Kantabrijas piekrastē atrodas Altamiras ala, bagāta ar vēlā paleolīta zīmējumiem un gleznojumiem.

## Ārējās saites
Larjoha (Spānija)

**Larjoha** () ir viens no autonomajiem apgabaliem, kā arī province Spānijā. Atrodas valsts ziemeļdaļā Pireneju priekškalnēs. Larjohas administratīvais centrs un lielākā pilsēta ir Logronjo.

## Ārējās saites

* Página sobre la Ciudad de Calahorra